
A V I Z

asupra propunerii legislative pentru modificarea 
Ordonanţei de Guvern nr.92/2003 privind Codul de procedură fiscală
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Ordonanţei de Guvern  nr. 92/2003  privind  Codul  de  procedură   fiscală,   trimisă cu adresa nr.Pl–x 470 din 11 noiembrie 2013, înregistrată cu nr.4c-11/1292 din 12 noiembrie 2013.
Senatul, în calitate de primă Cameră sesizată, a respins propunerea  legislativă în şedinţa din 6 noiembrie 2013.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 9 decembrie 2013.
Membrii Comisiei au examinat propunerea legislativă supusă avizării, expunerea de motive, punctul de vedere negativ al Guvernului, transmis cu adresa nr.1248 din 18 iulie 2013 şi avizul negativ al Consiliului Legislativ, aviz transmis prin adresa cu nr.418 din 22 mai 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative pentru modificarea Ordonanţei de Guvern nr.92/2003 privind Codul de procedură fiscală. 
În raport de obiectul şi conţinutul reglementării, iniţiativa legislativă face parte din categoria legilor ordinare.

